Tamacahut, d asenfali ɣef wayen yellan deg wul, d tukksa n wurfan, d agerruj i d-ǧǧan lejdud-nneɣ yettwawerten seg tsuta ɣer tayeḍ, yessefk ɣef yal yiwen ad yesseḥbiber fell-as akken ur tettruḥ ara deg tatut. Zik deg tudrin n leqbayel ttɣimin medden ɣer yiri n lkanun, ilmeẓyen sellen i temɣarin d yimɣaren mi ara d-ḥekkun timucuha tid-ak s wayes leḥḥun, ttidiren ddunit-nsen maca tura ibeddel lḥal tuɣal tiliẓri d nettat i yeṭṭfen amkan n umɣar d temɣart, arrac ttezzin-as-d amzun d nettat i yeṭṭfen amḍiq n tmusni d tussna.